KOMISIJOS SPRENDIMAS
2008 m. kovo 26 d.
iš dalies keičiantis Sprendimą 2001/405/EB, kad būtų galima pratęsti ekologinių kriterijų, pagal kuriuos Bendrijos ekologinis ženklas suteikiamas vyniojamojo popieriaus gaminiams, galiojimo laiką
(pranešta dokumentu Nr. C(2008) 1222)
(Tekstas svarbus EEE)
(2008/277/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrąją pastraipą,
pasikonsultavusi su Europos Sąjungos ekologinio ženklinimo valdyba,
kadangi:
(1)
Ekologinių kriterijų, išdėstytų 2001 m. gegužės 4 d. Komisijos sprendime 2001/405/EB dėl ekologinių kriterijų, pagal kuriuos vyniojamajam popieriui suteikiamas ekologinis Bendrijos ženklas, nustatymo (2), galiojimo laikas baigiasi 2008 m. gegužės 4 d.
(2)
Pagal Reglamentą (EB) Nr. 1980/2000 buvo laiku persvarstyti tuo sprendimu nustatyti ekologiniai kriterijai ir susiję vertinimo bei patikros reikalavimai.
(3)
Atsižvelgiant į persvarstytus kriterijus ir reikalavimus, tikslinga pratęsti Sprendime 2001/405/EB išdėstytų ekologinių kriterijų ir reikalavimų galiojimo laiką 12 mėnesių.
(4)
Kadangi Reglamente (EB) Nr. 1980/2000 nustatytas persvarstymo reikalavimas taikomas tik ekologiniams kriterijams ir vertinimo bei patikros reikalavimams, Sprendimas 2001/405/EB atitinkamai galioja toliau.
(5)
Todėl Sprendimą 2001/405/EB reikėtų atitinkamai iš dalies pakeisti.
(6)
Šiame sprendime nustatytos priemonės atitinka Reglamento (EB) Nr. 1980/2000 17 straipsniu įsteigto komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2001/405/EB 3 straipsnis pakeičiamas taip:
„3 straipsnis
Ekologiniai kriterijai ir susiję vertinimo bei patikros reikalavimai, nustatyti vyniojamojo popieriaus produktų grupei, galioja iki 2009 m. gegužės 4 d.“
2 straipsnis
Šis sprendimas skirtas valstybėms narėms.
Priimta Briuselyje, 2008 m. kovo 26 d.